Afganistan: Napadnuti američki vojnici 20/3/02 - 2002-03-20
Američki vojni glasnogovornik je saopštio da su koalicione snage napadnute na aerodromu u blizini Khosta, kasno sinoć, minobacačkim gra
Amerikancima predvodjene koalicione snage napadnute su u istočnom Afghanistanu. Taj je napad bio neuspješan, ali je jedan američki vojnik lakše ranjen. Agencija Afghan Islamic Press navodi da su trojica afganistanskih vojnika poginula, a 8 ih je povrijedjeno. Ova informacija, medjutim, nije mogla biti potvrdjena iz drugih nezavisnih izvora. Iz Kabula izvještava dopisnik Glasa Amerike Gary Thomas. Američki vojni glasnogovornik je saopštio da su koalicione snage napadnute na aerodromu u blizini Khosta, kasno sinoć, minobacačkim granatama, raketama i automatskim oružjem. Borba je trajala dva sata i jedan američki vojnik je lakše ranjen u ruku. Nije jasno da li su napadači bili al-Qaidini ili talebanski borci, ali činjenica da je korišteno teže naoružanje navodi na zaključak da su napad izveli jedni od njih ili obje ove grupe zajedno. Khost je na granici pokrajine Paktia - gdje je upravo završena operacija Anaconda, čiji je cilj bio da se očiste al-Qaidina i talebanska uporišta. Na ovom području povremeno se sukobljavaju i snage lokalnih ratnih zapovjednika, koji se bore za prevlast. Juče su se u Khostu naoružani pripadnici jedne od frakcija koja se protivi imenovanju novog lokalnog šefa policije sukobili sa snagama sigurnosti u tom gradu, ubivši jednu i ranivši tri osobe.